દેશની રાજધાનીનું પ્રદૂષણ સ્તર મંગળવારે ગંભીર શ્રેણીમાં પહોંચી ગયા બાદ પરિવહન વિભાગે 10-15 વર્ષ જૂના ડીઝલ-પેટ્રોલ વાહનોને જપ્ત કરવાની કાર્યવાહી શરૂ કરી દીધી છે. જ્યારે નિગમોએ પણ ઘણા વિસ્તારોમાં નિર્માણ પર રોક લગાવી દીધી છે. દિલ્હીમાં વાયુ પ્રદૂષણનુ સ્તર આગામી 10 દિવસોમાં હજુ વધુ ખરાબ થવાના અણસાર છે જેને જોતા 1 નવેમ્બરથી 10 નવેમ્બર વચ્ચે રાજધાનીમાં આશિંક બંધ જોવા મળી શકે છે. પ્રદૂષણ ફેલાવવા પર લાગેલી પાબંદી પર નજર રાખવા માટે 52 ટીમોની રચના કરવામાં આવી છે.